Tartalom
Index 🔎︎

# Kimutatástáblák szerkesztése

Kattintson a kimutatástáblában levő gombok egyikére, és tartsa lenyomva az egér gombját. Az egér mutatója mellett egy speciális szimbólum jelenik meg.

Módosíthatja az oszlopok sorrendjét, ha ugyanazon sor másik pozíciójába húzza a gombot. Ha a gombot a táblázat bal szélén lévő sorcímkék területére viszi, akkor az oszlopot sorrá változtathatja.

A Kimutatástábla párbeszédablakban egy gombot az Oldalmezők területre húzva gombot és listamezőt hozhat létre a kimutatástábla tetején. A listamező a kimutatástábla kiválasztott elemek tartalma alapján való szűréséhez használható. Húzás segítségével a kimutatástáblában más mezőket is használhat szűrőként.

Ha egy gombot el kíván távolítani a táblázatból, akkor egyszerűen húzza azt a kimutatástáblán kívülre. Amikor a munkalapon az egérmutató „nem megengedett” ikonra vált, engedje fel az egérgombot. A gomb törlődik.

A kimutatástábla szerkesztéséhez kattintson a kimutatástáblán belül egy cellára, majd nyissa meg a helyi menüt. A helyi menüben találja az Indítás parancsot, amely megjeleníti az aktuális kimutatástáblára vonatkozó Kimutatástábla párbeszédablakot.

A kimutatástáblában használhat egérrel történő húzást, vagy kivágási/beillesztési parancsokat az adatmezők sorrendjének átrendezéséhez.

A kimutatástáblákon belül egyéni nevekkel láthatja el a mezőket, a mezőtagokat, a részösszegeket (bizonyos megkötésekkel) és az összegeket. Egy elemhez úgy rendelhet hozzá egyéni nevet, hogy az eredeti nevet egy másik névvel írja felül.

Kapcsolódó témakörök

Kimutatástábla

Kimutatástáblák létrehozása

Kimutatástáblák szűrése

Kimutatástáblák frissítése

Kimutatástáblák csoportosítása

Kimutatástábla kimeneti tartományainak kiválasztása

Kimutatástáblák törlése

Pivot Chart